**UPUTE ZA PRIJAVITELJA**

**Poziv na izravnu dodjelu bespovratnih sredstava**

**Dodjela STEM i ICT stipendija**

**(*referentni broj: C3.2 R2-I1.02)***

**rujan 2022.**

SADRŽAJ

[1. Opće informacije 3](#_Toc114734860)

[1.1. Predmet, ciljevi, očekivani rezultati i vrednovanje Poziva 3](#_Toc114734861)

[1.2. Financijska alokacija i iznos bespovratnih sredstava 6](#_Toc114734862)

[2. Pravila Poziva 6](#_Toc114734863)

[2.1. Prihvatljivost prijavitelja 6](#_Toc114734864)

[2.2. Prihvatljivost partnera i formiranje partnerstva 7](#_Toc114734865)

[2.3. Kriteriji za isključenje prijavitelja 7](#_Toc114734866)

[2.4. Broj projektnih prijedloga 9](#_Toc114734867)

[2.5. Zahtjevi koji se odnose na sposobnost prijavitelja, učinkovito korištenje sredstava i održivost projekta 9](#_Toc114734868)

[2.6. Prihvatljivost projekta 9](#_Toc114734869)

[2.7. Prihvatljive aktivnosti projekta 10](#_Toc114734870)

[2.8. Neprihvatljive aktivnosti projekta 11](#_Toc114734871)

[2.9. Opći zahtjevi koji se odnose na prihvatljivost troškova za provedbu projekta 11](#_Toc114734872)

[2.10. Prihvatljive kategorije troškova 12](#_Toc114734873)

[2.11. Neprihvatljivi troškovi 12](#_Toc114734874)

[2.12. Vrste i intenzitet potpore 12](#_Toc114734875)

[2.13. Načelo „ne nanosi bitnu štetu“ 13](#_Toc114734876)

[2.14. Horizontalna načela 14](#_Toc114734877)

[3. Način prijave 14](#_Toc114734878)

[3.1. Projektni prijedlog 14](#_Toc114734879)

[3.2. Važni indikativni vremenski rokovi 16](#_Toc114734880)

[4. Postupak dodjele 16](#_Toc114734881)

[4.1. Postupak dodjele bespovratnih sredstava 16](#_Toc114734882)

[5. Provedba projekta 19](#_Toc114734883)

[5.1. Razdoblje provedbe projekta 19](#_Toc114734884)

[5.2. Provjere upravljanja projektom 19](#_Toc114734885)

[5.3. Podnošenje izvješća i zahtjeva za nadoknadom sredstava 20](#_Toc114734886)

[5.4. Prikupljanje podataka po završetku provedbe 21](#_Toc114734887)

[5.5. Povrat sredstava 21](#_Toc114734888)

[5.6. Informiranje i vidljivost 21](#_Toc114734889)

[5.7. Zaštita osobnih podataka 22](#_Toc114734890)

[6. Obrasci i prilozi 24](#_Toc114734891)

[6.1. Obrasci koji su sastavni dio Poziva 24](#_Toc114734892)

[6.2. Prilozi koji su sastavni dio ovog Poziva 24](#_Toc114734893)

[7. Pojmovnik i popis kratica 25](#_Toc114734894)

[Dodatak 1. Strateški i zakonodavni okvir 26](#_Toc114734895)

# Opće informacije

Putem ovog Poziva na dostavu projektnog prijedloga Dodjela STEM i ICT stipendija (u daljnjem tekstu: Poziv) definiraju se ciljevi, kriteriji i postupci za izravnu dodjelu bespovratnih sredstava namijenjenih provedbi projekata koje se financiraju iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelja (u daljnjem tekstu: Upute) određuju pravila o načinu podnošenja projektnog prijedloga, navode kriterije prihvatljivosti i kriterije odabira projektnog prijedloga, kriterije prihvatljivosti prijavitelja, aktivnosti i izdataka te pravila provedbe postupka izravne dodjele kojim se dodjeljuju bespovratna sredstva u okviru ovog Poziva.

|  |
| --- |
| **Napomena:** U postupku pripremanja projektnog prijedloga, prijavitelj treba proučiti cjelokupnu dokumentaciju Poziva te redovno pratiti ima li eventualnih ažuriranja (izmjene i/ili dopune) dokumentacije Poziva, koja se objavljuju na internetskoj stranici <https://planoporavka.gov.hr> i https://fondovieu.gov.hr .Propisi koji se odnose na ovaj Poziv su propisi koji su važeći u trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.Prijavitelj se posebice treba upoznati s uvjetima Ugovora o dodjeli bespovratnih sredstava u kojima se razrađuju prava i obveze prijavitelja kao korisnika sredstava. Predložak Ugovora sastavni je dio Poziva. |

Vlada Republike Hrvatske je na sjednici održanoj 08. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (Narodne novine, br. 78/21, u daljnjem tekstu NPOO). U skladu s navedenom Odlukom, Tijelo državne uprave nadležno za komponentu/pod-komponentu (u daljnjem tekstu: NT) NPOO-a C3.2. „Podizanje istraživačkog i inovacijskog kapaciteta“ je Ministarstvo znanosti i obrazovanja koje je za ovaj Poziv i nadležno Provedbeno tijelo (u daljnjem tekstu: PT).

## Predmet, ciljevi, očekivani rezultati i vrednovanje Poziva

*Predmet Poziva:* Dodjela bespovratnih sredstva za stipendije studentima na pred-diplomskim i diplomskim studijima te integriranim preddiplomskim i diplomskim studijima u STEM i ICT područjima.

*Svrha (cilj) Poziva:* Povećana dostupnost i zapošljivost diplomanata u STEM i ICT područjima na preddiplomskoj i diplomskoj razini kroz Program dodjela stipendija za akademsku godinu 2022./2023.

***Posebni cilj Poziva:*** Povećanje završnosti studija u STEM i ICT područjima

Prijavitelj, odnosno potencijalni korisnik predmetnih bespovratnih sredstava je Odjel za državne stipendije i druge izravne potpore studentima, Služba za državne stipendije i druge potpore studentima, Sektor za upravljanje visokim učilištima i studentski standard, Uprava za visoko obrazovanje Ministarstva znanosti i obrazovanja.

Ciljna skupina odnosno krajnji korisnici bespovratnih sredstava koja se dodjeljuju u okviru ovog Poziva su studenti STEM i ICT studijskih programa na preddiplomskim i diplomskim studijima.

Ovaj Poziv za izravnu dodjelu je prvi od ukupno tri planirana poziva u okviru višegodišnjeg programa Dodjela STEM i ICT stipendija studentima preddiplomske i diplomske razine (u daljnjem tekstu Program).

*Pokazatelji na razini projekta*

Za potrebe praćenja postignuća projekta, prijavitelj je obvezan u Prijavnom obrascu odabrati sve pokazatelje iz Tablice 1. i navesti konkretne ciljane vrijednosti pokazatelja koje očekuje ostvariti provedbom projekta, uzimajući u obzir minimalne vrijednosti zadane u Tablici 1. Ostvarenje pokazatelja rezultata pratit će se za vrijeme trajanja provedbe projekta, a pokazatelji ishoda i učinka u post-provedbenom razdoblju.

U nastavku, u tablici 1. je prikaz pokazatelja za predmetni Poziv.

Tablica 1. Pokazatelji na razini projekta Dodjela STEM i ICT stipendija za akademsku godinu 2022./2023.

|  |
| --- |
| **[O] Cilj Programa: Povećana dostupnost i zapošljivost diplomanata u STEM i ICT područjima na pred-diplomskoj i diplomskoj razini kroz program dodjela stipendija** |
| **Oznaka pokazatelja** | **Razina** | **Pokazatelj** | **Jedinica mjere** | **Rok za ostvarenje** | **Minimalna ciljana vrijednost** |
| **O1** | Učinak | Stopa završnosti studenata u STEM i ICT području | postotak studenata | Pet godina od završetka provedbe projekta | 60% |
| **Opis:** Pokazatelj se odnosi na stopu završnosti studenata upisanih u preddiplomske i diplomske te integrirane preddiplomske i diplomske studije u STEM i ICT području. **Izvor provjere:** izvješće post-provedbenom razdoblju |

|  |
| --- |
| **[A] Posebni cilj: Povećanje završnosti studija u STEM i ICT područjima** |
| **Oznaka pokazatelja** | **Razina** | **Pokazatelj** | **Jedinica mjere** | **Rok za ostvarenje** | **Minimalna ciljana vrijednost** |
| **A1** | Ishod | Stopa završnosti studenata kojima je dodijeljena stipendija  | postotak studenata | Pet godina od završetka provedbe projekta  | 70% |
| **Opis:** Stopa završnosti podrazumijeva korisnike stipendija koji su ostvarili minimalno 45 ECTS bodova završetkom akademske godine ili završili studij u predviđenom roku.**Izvor provjere:** izvješće nakon završetka provedbe |
| **Aa1** | Rezultat | Broj studenata kojima je dodijeljena stipendija  | student  | Završetak provedbe projekta  |  1144 |
| **Opis:** Pokazatelj se odnosi na broj studenata koji su stipendirani na preddiplomskim i diplomskim, te integriranim preddiplomskim i diplomskim studijima u STEM i ICT područjima. Vrijednost indikatora se izračunava na godišnjoj razini.**Izvor provjere:** izvješća za vrijeme trajanja provedbe projekta i završno izvješće. |

Program dodjela STEM i ICT stipendija odnosno uvjeti i način ostvarivanja prava redovitih studenata na stipendiju u STEM i ICT područjima znanosti uređuje se *Pravilnikom o uvjetima i načinu ostvarivanja prava redovitih studenata na državnu stipendiju u STEM područjima znanosti (NN 106/22).*

***Vrednovanje Poziva***

Prijavom na ovaj Poziv prijavitelj daje suglasnost za korištenje cjelokupne prijavne dokumentacije i podataka iz procjene prijava krajnjih korisnika u postupku dodjele stipendija u svrhu provedbe vrednovanja Poziva. Suglasnost se daje potpisom Izjave (Obrazac 2.). Nadležno tijelo će osigurati očuvanje povjerljivosti podataka prilikom provedbe vrednovanja Poziva.

Ukoliko nadležno tijelo odluči provoditi vrednovanje Poziva, po završetku i u godinama nakon provedbe projekata prijavitelj je dužan provoditi anketna istraživanja među krajnjim korisnicima (i neuspješnim prijaviteljima na stipendije, ukoliko je primjenjivo), u svrhu provedbe vrednovanja učinka programa. Nadležno tijelo osigurat će da eventualne buduće ankete ne predstavljaju administrativno opterećenje za ispitanike.

## Financijska alokacija i iznos bespovratnih sredstava

Bespovratna sredstva dodjeljuju se putem **izravne dodjele**.

Ovaj Poziv je prvi u okviru višegodišnjeg Programa Dodjela STEM i ICT stipendija studentima preddiplomske i diplomske razine (u daljnjem tekstu Program), s ukupnim raspoloživim iznosom od 91.000.000,00 HRK odnosno 12.077.775,57 EUR u okviru kojeg su planirana ukupno tri poziva dodjele za tri uzastopne akademske godine 2022./2023., 2023./2024. i 2024./2025.

Ukupan iznos ovog Poziva je **37.512.768,60 HRK**, odnosno **4.978.800,00 EUR** za akademsku godinu 2022./2023..

Stipendija se isplaćuje u devet mjesečnih rata u iznosu od:

* **4.520,70 HRK / 600 EUR za STEM nastavničke studijske programe**;
* **2.260,35 HRK / 300 EUR za ostale STEM studijske programe**.

Zadržava se pravo ne dodijeliti sva raspoloživa sredstva u okviru ovog Poziva.

Iznos bespovratnih sredstava u okviru ove dodjele iznosi 100% prihvatljivih troškova.

Prijavitelj se obvezuje iz vlastitih sredstava osigurati:

* sredstva za financiranje ukupnih neprihvatljivih troškova projektnog prijedloga.

# Pravila Poziva

## Prihvatljivost prijavitelja

Ovaj postupak dodjele bespovratnih sredstava provodi se kao izravna dodjela.

Prihvatljiv prijavitelj je unaprijed određen prijavitelj:

* Odjel za državne stipendije i druge izravne potpore studentima, Služba za državne stipendije i druge potpore studentima, Sektor za upravljanje visokim učilištima i studentski standard, Uprava za visoko obrazovanje, Ministarstvo znanosti i obrazovanja.

Temeljem Uredbe o unutarnjem ustrojstvu Ministarstva znanosti i obrazovanja (NN 97/2020), članak 38. Služba za državne stipendije i druge potpore studentima, između ostalog, dodjeljuje financijske potpore studentima te prati i analizira sustav financijskih potpora studentima i razvija kriterije za njihovo dodjeljivanje.

Odjel za državne stipendije i druge izravne potpore studentima obavlja poslove vezane uz kriterije i dodjelu, analizu, te predlaganje unaprjeđenja sustava izravnih potpora studentima uključivo i kroz razvoj i provedbu projekata financiranih iz fondova Europske unije. Odjel prati provođenje i osigurava i prati učinkovitost i zakonitost dodjele i korištenja izravnih potpora, te o istima vodi evidencije.

Prijavitelj mora dokazati da u trenutku prijave nije niti u jednoj situaciji isključenja, kako je to definirano ovim Uputama.

Prihvatljivost prijavitelja se provjerava sukladno relevantnim dokumentima navedenima u poglavlju 2.3. ovih Uputa.

## Prihvatljivost partnera i formiranje partnerstva

Prijavitelj mora djelovati pojedinačno. Partnerske organizacije i partnerstvo bilo koje vrste nisu prihvatljivi.

## Kriteriji za isključenje prijavitelja

U okviru ovog Poziva, potpora se **ne može**dodijeliti:

* prijavitelju od kojeg je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava - *dokazuje se Izjavom prijavitelja (Obrazac*2.*)*
* ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje *dokazuje se Izjavom prijavitelja (Obrazac*2.*)*:
	+ sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
	+ terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
	+ pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
	+ dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
	+ korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
	+ prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijavitelju kojem je utvrđeno teško kršenje ugovora[[1]](#footnote-2) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU - *dokazuje se Izjavom prijavitelja (Obrazac*2.)
* prijavitelju u slučaju da je prijavitelj ili osobe ovlaštene po zakonu za zastupanje proglašen krivim zbog teškog profesionalnog propusta*dokazuje se Izjavom prijavitelja (Obrazac*2.)
* prijavitelju koji je znao ili morao znati da je u sukobu interesa u postupku dodjele bespovratnih sredstava; *dokazuje se Izjavom prijavitelja (Obrazac 2.)*
* prijavitelju koji nije izvršio povrat sredstava prema odluci nadležnog tijela, kako je navedeno u Obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele - *dokazuje se Izjavom prijavitelja (Obrazac 2.)*
* prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja – *dokazuje se Izjavom prijavitelja (Obrazac 2.)*

## Broj projektnih prijedloga

Prijavitelj podnosi jedan projektni prijedlog.

## Zahtjevi koji se odnose na sposobnost prijavitelja, učinkovito korištenje sredstava i održivost projekta

A) Prijavitelj provodi projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta na način propisan u Prijavnom obrascu.

B) Prijavitelj postupa u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja što Prijavitelj dokazuje Izjavom prijavitelja (Obrazac 2.)

C) Prijavitelj osigurava održivost projekta, tijekom razdoblja od pet godina nakon završetka provedbe projekta.

## Prihvatljivost projekta

 Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu sa predmetom i svrhom Poziva te doprinosi obveznim pokazateljima Poziva (točka 1.1. Uputa) - *dokazuje se Prijavnim obrascem*.
2. Provedba projekta ne smije započeti prije predaje projektnog prijedloga – *dokazuje se Prijavnim obrascem, Izjavom prijavitelja (Obrazac 2);*
3. Predviđeno trajanje projekta nije dulje od 12 mjeseci – *dokazuje se Prijavnim obrascem*;
4. Projekt u trenutku podnošenja projektnog prijedloga nije fizički niti financijski završen – *dokazuje se Izjavom prijavitelja (Obrazac 2);*
5. Projekt ne uključuje aktivnosti namijenjene proizvodnji proizvoda i usluga koje su navedene na popisu Uredbe o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 63/19, 107/21) – *dokazuje se Izjavom prijavitelja (Obrazac 2);*
6. Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja – *dokazuje se Izjavom prijavitelja (Obrazac 2);*
7. Projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv – *dokazuje se Izjavom prijavitelja (Obrazac 2);*
8. Projekt se, na način opisan u projektnom prijedlogu, ne bi mogao provesti bez potpore iz NPOO-a (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz NPOO-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta) – *dokazuje se Izjavom prijavitelja (Obrazac 2);*
9. Projekt poštuje načelo nekumulativnosti, odnosno ne predstavlja dvostruko financiranje – prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno europskih strukturnih i investicijskih fondova) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava – *dokazuje se Izjavom prijavitelja (Obrazac 2);*
10. Projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu i zadanim vremenskim okvirima za provedbu projekta definiranim u točki „ Razdoblje provedbe projekta“ ovih Uputa – *dokazuje se Prijavnim obrascem, Izjavom prijavitelja (Obrazac 2);*
11. Iznos traženih bespovratnih sredstava za projekt nije veći od najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva – *dokazuje se Prijavnim obrascem;*
12. Projekt je u skladu s načelom „ne nanosi bitnu štetu“ što znači da se ne podupiru i ne obavljaju gospodarske djelatnosti kojima se nanosi bitna šteta bilo kojem od okolišnih ciljeva, ako je to relevantno, u smislu članka 17. Uredbe (EU) 2020/852 – dokazuje se Obrascem usklađenosti projektnog prijedloga prijavitelja s načelom „ne nanosi bitnu štetu“ *- dokazuje se Obrascem usklađenosti projektnog prijedloga prijavitelja s načelom „ne nanosi bitnu štetu“* *(Obrazac 5).*

## Prihvatljive aktivnosti projekta

Sredstva se dodjeljuju Prijavitelju, Sektoru za upravljanje visokim učilištima i studentski standard,  Službi za državne stipendije i druge potpore studentima, Odjelu za državne stipendije i druge izravne potpore studentima.

Prihvatljiva aktivnost koje se može financirati u okviru ovog Poziva je:

* Postupak dodjele stipendija za studente preddiplomske i diplomske razine u STEM i ICT područjima znanosti;

## Neprihvatljive aktivnosti projekta

Neprihvatljive projektne aktivnosti u sklopu izravne dodjele:

* aktivnosti koje se odnose na fosilna goriva, uključujući daljnju upotrebu[[2]](#footnote-3);
* aktivnosti u okviru EU sustava trgovanja emisijama (ETS) kojima se postižu predviđene emisije stakleničkih plinova koje nisu niže od relevantnih referentnih vrijednosti[[3]](#footnote-4);
* aktivnosti povezane s odlagalištima otpada, spalionicama[[4]](#footnote-5) i postrojenjima za mehaničku biološku obradu. Ovo isključenje ne odnosi se na radnje u okviru ove mjere u postojećim postrojenjima za mehaničku biološku obradu, gdje su radnje u okviru ove mjere u svrhu povećanja energetske učinkovitosti ili naknadne ugradnje u operacijama recikliranja odvojenog otpada za kompostiranje biootpada i anaerobne digestije bio-otpada, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja.;
* aktivnosti kod kojih dugotrajno odlaganje otpada može naštetiti okolišu;
* aktivnosti koje ne spadaju u prihvatljive aktivnosti navedene u točki 2.7.

## Opći zahtjevi koji se odnose na prihvatljivost troškova za provedbu projekta

Proračun projekta treba biti realan, tj. troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama.

Pravila prihvatljivosti troškova koja se odnose na ovaj Poziv opisana su niže. Prilikom postupka dodjele u obzir će se uzimati samo prihvatljivi troškovi.

Prihvatljivi troškovi moraju nastati u svrhu provedbe projekta. Prijavitelj je dužan dostaviti proračun svih planiranih troškova potrebnih za realizaciju projekta.

Neprihvatljivi troškovi se navode zasebno u proračunu projekta.

Prihvatljivi su oni troškovi koji odgovaraju sljedećim kriterijima:

1. nastali su tijekom razdoblja trajanja provedbe projekta;
2. navedeni su u procijenjenom ukupnom proračunu projekta;
3. potrebni su za provedbu projekta za koje se dodjeljuju bespovratna sredstva;
4. mogu se identificirati i provjeriti, posebno zato što su knjiženi u poslovne knjige korisnika i utvrđeni u skladu s primjenjivim računovodstvenim standardima zemlje u kojoj korisnik ima poslovni nastan te u skladu s uobičajenim praksama troškovnog računovodstva korisnika;
5. ispunjavaju zahtjeve primjenjivog poreznog i socijalnog zakonodavstva;
6. razumni su, opravdani i u skladu s načelom dobrog financijskog upravljanja, posebno u pogledu ekonomičnosti i učinkovitosti.

## Prihvatljive kategorije troškova

Prihvatljiv trošak je trošak iznosa stipendija namijenjenih studentima preddiplomskih i diplomskih studija u STEM i ICT području.

## Neprihvatljivi troškovi

Sve kategorije troškova koje nisu navedene u točki 2.10. su neprihvatljive.

## Vrste i intenzitet potpore

Financiranje programa dodjele stipendija neće predstavljati državnu potporu s obzirom na to da dodjela stipendije u svrhu obrazovanja ne predstavlja ekonomsku djelatnost, te je njezina svrha omogućavanje povećanja broja kvalificiranih ljudskih resursa. Javna sredstva dodjeljivat će se pod istim uvjetima za sve zainteresirane studente stoga ne postoji mogućnost narušavanja tržišta.

***Dvostruko financiranje***

Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora.

## Načelo „ne nanosi bitnu štetu“

Sva ulaganja sufinancirana sredstvima Mehanizma za oporavak i otpornost, a sukladno tome i projekt podržan predmetnim Pozivom, moraju biti usklađena s načelom ''ne nanosi bitnu štetu'' (DNSH - ''do no significant harm'') i kriterijima opisanim u ovim Uputama. Projekt koji će se financirati temeljem ove izravne dodjele ne smije uključivati aktivnosti navedene u točki 2.8.

Načelo „ne nanosi bitnu štetu“ podrazumijeva kako gospodarska djelatnost koja se financira proračunskim sredstvima ne nanosi bitnu štetu okolišnim ciljevima, odnosno da nema negativan utjecaj na njih.

Bitna šteta okolišnim ciljevima definirana je u Uredbi (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (u daljnjem tekstu: Uredba o taksonomiji). Taksonomija definira šest okolišnih ciljeva:

1. ublažavanje klimatskih promjena;

2. prilagodba klimatskim promjenama;

3. održiva uporaba i zaštita vodnih i morskih resursa;

4. prijelaz na kružno gospodarstvo;

5. sprečavanje i kontrola onečišćenja;

6. zaštita i obnova bioraznolikosti i ekosustava

Prijavitelj, odnosno potencijalni korisnik izravne dodjele, dostavom ispunjenog Obrasca 5. dokazuje da je njegov projekt usklađen s uvjetima koji su navedeni za svaki okolišni cilj, odnosno s načelom „ne nanosi bitnu štetu“.

Također, prijavitelj, odnosno potencijalni korisnik izravne dodjele, osigurat će poštivanje načela ''ne nanosi bitnu štetu'' na način da će prilikom postupka dodjele sredstava krajnjim korisnicima dostaviti Obrazac 5.a. koji će krajnji korisnici biti dužni ispuniti prilikom prijave za postupak dodjele stipendija. Dostavom ispunjenog Obrasca 5.a. krajnji korisnici će dokazivati da je njihova prijava usklađena s navedenim načelom, odnosno da ne uključuje aktivnosti navedene u točki 2.8. te da je usklađen s nacionalnim i EU zakonodavstvom iz područja zaštite okoliša, kao jedan od uvjeta za dodjelu bespovratnih sredstava.

Prijavitelj, odnosno potencijalni korisnik izravne dodjele, obvezan je u postupku dodjele dostaviti Obrazac 5.a. krajnjim korisnicima što se u okviru prijave za izravnu dodjelu, dokazuje ispunjenom Izjavom prijavitelja (Obrazac 2.).

Korisnik izravne dodjele je, po dodjeli sredstava krajnjim korisnicima, dužan pripremiti dokument sažetka s obrazloženjem usklađenosti podržanih projekata s načelom „ne nanosi bitnu štetu“.

Dokument sažetka, s kopijom službene dokumentacije u prilogu, će uključivati naznaku članaka koji sadrže kriterije odabira u svrhu osiguravanja usklađenosti s načelom „ne nanosi bitnu štetu“. Dokumentu će biti priložen i tablični prikaz sa sljedećim informacijama za svaki projekt:

1. službeni broj pojedinačne odluke o dodjeli,
2. kratak opis stipendije.

Korisnik izravne dodjele u slučaju provođenja provjere uzrokovanjem biti će dužan za odabrane projekte dostaviti sljedeću dokumentaciju ili informaciju:

1. Kopiju obavijesti o dodjeli stipendije;
2. Definiciju krajnjeg korisnika (student pred-diplomskog ili diplomskog studija) i naziv institucije na kojoj krajnji korisnik pohađa studij (ako je primjenjivo);
3. Izvod relevantnih dijelova dokumenata o dodjeli stipendije, u svrhu dokazivanja usklađenosti s opisom cilja i ulaganja;
4. Opis glavnih ciljeva i očekivanih rezultata stipendije.

## Horizontalna načela

Prijavitelj je obavezan pridržavati se zakonskih odredbi (navedenih u Dodatku 1 Uputa), koje uključuju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama, već ispunjenjem zakonske obaveze. Ukoliko projekt sadrži dodatne aktivnosti, uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu.

# Način prijave

## Projektni prijedlog

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

Projektni prijedlog se podnosi Sektoru za programe i projekte EU, Uprave za znanost i tehnologiju, Ministarstva znanosti i obrazovanja putem sustava eNPOO te sadržava sljedeće dokumente u traženom formatu:

Tablica 2. Dokumentacija koju je potrebno priložiti u okviru projektnog prijedloga:

|  |  |  |
| --- | --- | --- |
| Dokument | Obvezno (da ili ne) | Referenca |
| Prijavni obrazac  | Da | Obrazac 1.  |
| Izjava prijavitelja  | Da  | Obrazac 2.  |
| Opis projekta | Da | Obrazac 3. |
| Troškovnik s referencama  | Da  | Obrazac 4.  |
| Obrazac usklađenosti projektnog prijedloga prijavitelja s načelom „ne nanosi bitnu štetu“ (u pdf formatu) | Da | Obrazac 5. |

Dokumentacija koja zahtijeva potpis prijavitelja, mora biti sken izvornika, ovjerena pečatom i potpisom ovlaštene osobe za zastupanje, dostavljena elektroničkim putem te dostupna u izvorniku na zahtjev nadležnog tijela.

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem Sustava, ispunjavanjem i podnošenjem Prijavnog obrasca. Svaki priloženi dokument Prijavnom obrascu kroz navedeni sustav mora biti u zasebnoj datoteci.* ***VAŽNO!*** *Prijavitelj je dužan planirati dovoljno vremena za registraciju u Sustav te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je Sustav dostupan 0-24 sata svim danima, izuzev u vrijeme redovitih ažuriranja sustava, korisnička podrška Sustava dostupna je u uredovno radno vrijeme radnim danima. Prijavitelj je, u skladu s prethodno navedenim, dužan planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.* |

Poziv se provodi kao postupak u modalitetu izravne dodjele s krajnjim rokom dostave projektnih prijedloga do 22. listopada 2022. godine.

Dostava projektnog prijedloga dozvoljena je najranije od 22. rujna 2022. godine.

NT zadržava pravo izmjena Poziva tijekom razdoblja trajanja Poziva, vodeći računa da predmetne izmjene ne utječu na postupak procjene projektnog prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na internetskim stranicama nadležnog tijela i sustava eNPOO bit će objavljena obavijest u kojoj će se navesti da je:

* + Poziv obustavljen na određeno vrijeme (jasno navodeći razdoblje obustave)
	+ Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Obrazložena informacija o izmjenama Poziva, zatvaranju Poziva i obustavi Poziva, kao i sam Poziv objavljuju se na središnjoj internetskoj stranici i eNPOO.

## Važni indikativni vremenski rokovi

 Tablica 3. Važni indikativni vremenski rokovi vezani uz Poziv

|  |  |
| --- | --- |
| **Podnošenje projektnog prijedloga**  | Od 22. rujna 2022. do 22. listopada 2022. |
| **Postupak dodjele bespovratnih sredstava** | Maksimalno 20 kalendarskih dana, računajući od zaprimanja projektnog prijedloga do dana donošenja Odluke |

# Postupak dodjele

## Postupak dodjele bespovratnih sredstava

U postupku dodjele bespovratnih sredstava (u daljnjem tekstu: postupak dodjele) provode se:

* **procjena projektnog prijedloga u odnosu na kriterije definirane Pozivom;**
* **donošenje Odluke o financiranju.**

Postupak dodjele provodi PT odnosno Sektor za programe i projekte EU, Uprave za znanost i tehnologiju, Ministarstva znanosti i obrazovanja.

Cilj provjera u okviru postupka dodjele je provjeriti usklađenost projektnog prijedloga s kriterijima koji su utvrđeni u Pozivu, na način kako je to definirano Pozivom.

Projektni prijedlog podnosi se kroz sustav eNPOO unutar roka određenog ovim Pozivom.

Zaprimanje i registracija vrši se automatski putem sustava eNPOO. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

U tablici 4. navedeni su kriteriji koji se primjenjuju u postupku izravne dodjele, u svrhu administrativne provjere, provjere prihvatljivosti prijavitelja, projekta, aktivnosti i izdataka, te ocjene kvalitete projektnog prijedloga.

Tablica 4. Kriteriji koji će se primjenjivati u postupku izravne dodjele STEM i ICT stipendija

|  |  |
| --- | --- |
| **RB** | **Kriteriji za administrativnu provjeru** |
| 1. | Projektni prijedlog napisan je na hrvatskom jeziku i latiničnom pismu, sva tražena dokumentacija je na hrvatskom jeziku ili prevedena na hrvatski jezik. |
| 2. | Projektni prijedlog predan je za odgovarajući postupak dodjele. |
| 3. | Projektni prijedlog predan je u propisanom roku. |
| 4. | Projektni prijedlog predan je na propisanom mediju i u propisanom formatu. |
| 5. | Prijavitelj je dostavio ispunjen Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele, na način opisan u Uputama. |
| 6. | Prijavitelj je dostavio ispunjen Obrazac 3. Opis projekta za odobravanje izravne dodjele bespovratnih sredstava iz Mehanizma za oporavak i otpornost, na način opisan u Uputama. |
| 7. | Prijavitelj je dostavio ispunjen Obrazac 4. Troškovnik s referencama, na način opisan u Uputama. |
| 8. | Prijavitelj je dostavio ispunjen Obrazac 5. Izjava o usklađenosti projektnog prijedloga prijavitelja s načelom „ne nanosi bitnu štetu“, na način opisan u Uputama. |
| 9. | Prijavitelj je u Obrascu 2. Izjava prijavitelja naveo da će se osigurati korištenje Obrasca 5.a. ovog Poziva, koji će krajnji korisnici morati ispuniti prilikom prijave u postupku dodjele stipendije. |
| **RB** | **Kriteriji za provjeru prihvatljivosti prijavitelja, projekta i aktivnosti** |
| 1. | Prijavitelj je unaprijed određeni prijavitelj za predmetni Poziv.*Izvor provjere: Prijavni obrazac* |
| 2. | Prijavitelj i projekt udovoljavaju svim uvjetima iz točke 2.1. i 2.6. Uputa, te nije u situacijama opisanima pod točkom 2.3. Uputa.*Izvor provjere: Obrazac 2. Izjava prijavitelja* |
| 3. | Cilj projekta je u skladu s ciljevima predmetne dodjele.*Izvor provjere: Prijavni obrazac* |
| 4. | Aktivnosti projekta su u skladu s prihvatljivim aktivnostima u sklopu ovog Poziva kako su navedene u točki 2.7. Uputa za prijavitelje.*Izvor provjere: Prijavni obrazac* |
| 5. | Projekt je u skladu s nacionalnim propisima i propisima EU i drugim pravilima i zahtjevima primjenjivim na predmetnu dodjelu.*Izvor provjere: Obrazac 2. Izjava prijavitelja* |
| 6. | Projekt poštuje načelo DNSH („Do no significant harm“).*Izvor provjere: Obrazac 5. Obrazac usklađenosti projektnog prijedloga prijavitelja s načelom „ne nanosi bitnu štetu“; Obrazac 2 Izjava prijavitelja* |
| 7. | Projekt u trenutku podnošenja projektnog prijedloga nije fizički niti financijski završen.*Izvor provjere: Prijavni obrazac, Obrazac 2. Izjava prijavitelja* |
| 8. | Projekt poštuje načelo nekumulativnosti (odnosno ne predstavlja dvostruko financiranje).*Izvor provjere: Prijavni obrazac, Obrazac 2. Izjava prijavitelja* |
| 9. | Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta).*Izvor provjere: Obrazac 2. Izjava prijavitelja* |
| **RB** | **Kriteriji za provjeru prihvatljivosti izdataka** |
| 1. | Izdaci su u skladu s uvjetima za prihvatljivost izdataka primjenjivima na predmetnu dodjelu.[[5]](#footnote-6)*Izvor provjere: Obrazac 4.* *Troškovnik s referencama* |
| 2. | Nakon provedenog postupka provjere prihvatljivosti izdataka odnosno, po potrebi isključivanja neprihvatljivih izdataka svrha projekta nije ugrožena.*Izvor provjere: Prijavni obrazac, Obrazac 4. Troškovnik s referencama* |
| **RB** | **Kriteriji za ocjenu kvalitete** |
| 1. | Projektni prijedlog je strateški relevantan i doprinosi strateškim ciljevima NPOO. |
| 2. | Projektni prijedlog je relevantan za ostvarivanje ciljeva poziva. |
| 3. | Plan provedbe je izvediv i jasno definiran u smislu da su aktivnosti identificirane na odgovarajući način i da je naznačena njihova povezanost s ciljem, mjerljivim pokazateljima učinka, ishoda i rezultata. |
| 4. | Predloženi projekt osigurava održivost rezultata investicije nakon njegovog završetka i mogućnost multiplikacije rezultata njegovih aktivnosti. |
| 5. | Predloženi projekt poštuje minimalne zahtjeve pri provedbi horizontalnih politika. |

Rezultat izravne dodjele može biti:

* Pozitivan – ukoliko projektni prijedlog zadovoljava sve kriterije dodjele;
* Negativan – ukoliko projektni prijedlog ne zadovoljava kriterije dodjele;

Odluku o financiranju donosi čelnik Nadležnog tijela. Nadležno tijelo obavještava prijavitelja da je njegov projektni prijedlog odobren za financiranje, obaviješću koja sadržava Ugovor o dodjeli bespovratnih sredstava.

# Provedba projekta

## Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka provedbe, a definira se Ugovorom o dodjeli bespovratnih sredstava.

Inicijalno razdoblje trajanja provedbe projekta ne može biti duže od 12 mjeseci.

## Provjere upravljanja projektom

Korisnik mora omogućiti relevantnim nadležnim tijelima RH i EU, provođenje potrebnih provjera, pregledavanjem dokumenata, izradom preslika tih dokumenata ili vršenjem provjera na licu mjesta (sa ili bez prethodne najave), praćenje provedbe projekta i vršenje postupka pune revizije, ako je potrebno, na temelju popratnih dokumenata za račune, računovodstvene dokumentacije i bilo kojih drugih dokumenata relevantnih za financiranje projekta. Ove provjere mogu se vršiti do 5 godina nakon zatvaranja NPOO u okviru kojeg se projekt sufinancira.

Dokumenti moraju biti lako dostupni i spremljeni tako da olakšaju provjeru, a Korisnik mora obavijestiti NT o točnom mjestu na kojem se čuvaju.

NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s **Ugovorom o dodjeli bespovratnih sredstava** .

NT može, u svrhu praćenja napretka provedbe projekata, od korisnika zahtijevati dostavu redovnih ili *ad hoc* izvješća o provedbi projekta, ostvarivanju pokazatelja, primjeni horizontalnih načela ili drugim informacijama potrebnima za izvještavanje.

NT, kao i bilo koji vanjski revizor ovlašten od strane navedenog tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti korisnika.

## Podnošenje izvješća i zahtjeva za nadoknadom sredstava

Korisnik tijekom provedbe Ugovora o bespovratnim sredstvima podnosi PT-u sljedeća izvješća: izvješće o napretku, završno izvješće te izvješća nakon provedbe projekta. Izvješća o napretku, završno izvješće i izvješća nakon provedbe projekta dostavljaju se putem eNPOO sustava.

Izvješća o napretku podnose se u obliku zahtjeva za nadoknadom sredstava (u daljnjem tekstu: ZNS), u roku 15 (petnaest) dana od isteka svaka tri mjeseca od sklapanja Ugovora, za to tromjesečno razdoblje.

Završno izvješće dio je završnog ZNS-a i podnosi se u roku 30 (trideset) dana od dana isteka razdoblja provedbe projekta.

Korisnik je obvezan podnositi Izvješća nakon provedbe projekta u roku propisanom Pozivom. Obrazac Izvješća nakon provedbe projekta dostavit će se naknadno Prijavitelju od strane NT.

Korisnik je obvezan kroz Sustav dostaviti PT-u početni plan ZNS-ova, u roku 20 (dvadeset) dana od dana stupanja Ugovora na snagu. Taj rok se može produljiti ako za navedeno postoji potreba, na temelju prethodnog dogovora s PT-om.

Plaćanje prihvatljivih troškova iz bespovratnih sredstava projekta korisnik potražuje podnošenjem ZNS-a PT-u kroz eNPOO sustav. Završni ZNS podnosi se po isteku razdoblja provedbe projekta. Korisnik može izabrati hoće li zahtjevom za nadoknadu sredstava potraživati izdatke po metodi nadoknade, troškove po metodi plaćanja ili kombinacijom navedenih metoda, uključujući i u Završnom ZNS-u.

U slučaju da korisnik nema dospjelih troškova za potraživanje u definiranom izvještajnom razdoblju, isti je dužan podnositi ZNS bez potraživanih troškova. PT zadržava pravo putem Sustava zatražiti pojašnjenje statusa provedbe projekta, ukoliko isto bude smatralo potrebnim, pri čemu je korisnik dužan tražena pojašnjenja dostaviti u za to naznačenom roku.

## Prikupljanje podataka po završetku provedbe

U razdoblju od pet godina nakon završnog plaćanja korisniku, NT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja i slično.

U istom razdoblju, korisnik je na zahtjev i prema uputama NT-a (ako isti tako odluči) dužan provoditi anketna istraživanja među krajnjim korisnicima (i neuspješnim prijaviteljima, ukoliko je primjenjivo), u svrhu provedbe vrednovanja učinka programa. Korisnik je također dužan osigurati da svi krajnji korisnici prilikom prijave na postupak dodjele stipendija daju suglasnost za sudjelovanje u budućim anketama u svrhu prikupljanja informacija potrebnih za provedbu budućih vrednovanja, bez obzira jesu li dobili stipendiju ili ne.

## Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih sredstava (Ugovor) značajnim nepravilnostima, NT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

## Informiranje i vidljivost

Korisnik je dužan uvažavati podrijetlo i osigurati vidljivost sredstava Unije u okviru NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je korisnik i partner dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju *(koja glasi: „Financira Europska unija – NextGenerationEU”),* uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Osim mjera informiranja i vidljivosti koje korisnik samostalno poduzima u okviru projekta, korisnik i partner je obavezan odazvati se na pozive PT-a i NT-a za sudjelovanje na organiziranim događanjima informiranja i vidljivosti.

|  |
| --- |
| Amblemi i izjava dostupni su na linku:<https://ec.europa.eu/regional_policy/en/information/logos_downloadcenter/> Generator uzoraka: <https://www.euinmyregion.eu/generator> |

## Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona). U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

Navedeni se osobni podaci mogu razmjenjivati:

- između tijela sustava za provedbu i praćenje NPOO

- između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila).

- između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

- pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju

- pravo na ispravak netočnih i nadopunu nepotpunih podataka

- pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka

- pravo na ograničavanje obrade osobnih podataka

- pravo uložiti prigovor na obradu osobnih podataka

- pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja pet godina nakon zatvaranja NPOO-a.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene:

Identitet i kontaktni podaci voditelja obrade: SzZOP@mzo.hr

Kontakt podaci službenika za zaštitu podataka: Donje Svetice 38, 10000 Zagreb, tel. +385 1 4594 294; e-pošta: SzZOP@mzo.hr

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka)

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# 6. Obrasci i prilozi

## 6.1. Obrasci koji su sastavni dio Poziva

Obrazac 1. Prijavni obrazac

Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele

Obrazac 3. Opis projekta za odobravanje izravne dodjele bespovratnih sredstava iz Mehanizma za oporavak i otpornost

Obrazac 4. Troškovnik s referencama

Obrazac 5. Obrazac usklađenosti projektnog prijedloga prijavitelja s načelom „ne nanosi bitnu štetu“

Obrazac 5.a. Obrazac usklađenosti prijave krajnjeg korisnika s načelom „ne nanosi bitnu štetu“

Obrazac 6. Završno izvješće

## 6.2. Prilozi koji su sastavni dio ovog Poziva

Prilog 1. Ugovor o dodjeli bespovratnih sredstava

Prilog 2. Opći uvjeti

Prilog 3. Pravila o financijskim korekcijama

Prilog 4. Postupak dodjele bespovratnih sredstava

Prilog 5. Kontrolna lista za administrativnu provjeru i provjeru prihvatljivosti prijavitelja

Prilog 6. Kontrolna lista za provjeru prihvatljivosti izdataka i ocjenu kvalitete

# Pojmovnik i popis kratica

|  |  |
| --- | --- |
| STEM | Science, Technology, Engineering and Mathematics  |
| ICT | Information and Communications Technology  |
| DNSH  | “do no significant harm” |
| EU | Europska unija |
| GDPR | General Data Protection Regulation (*hrv.* Opća uredba o zaštiti podataka) |
| HRK | hrvatska kuna |
| NN | Narodne novine |
| NPOO | Nacionalni plan oporavka i otpornosti |
| NT |  Tijelo državne uprave nadležno za komponentu/pod-komponentu |
| PT | Provedbeno tijelo  |
| OIB | Osobni identifikacijski broj |
| OLAF | Office de Lutte Anti-Fraude (*hrv.* Europski ured za borbu protiv prijevara) |
| RH | Republika Hrvatska |
| ZNS | Zahtjev za nadoknadu sredstava |

# Dodatak 1. Strateški i zakonodavni okvir

Kako bi odgovorila na izazove krize uzrokovane pandemijom bolesti COVID-19, Europska unija je 2020. godine uspostavila Mehanizam za oporavak i otpornost kao dio instrumenta EU sljedeće generacije. Planovi za oporavak i otpornost, koje izrađuju države članice u suradnji s Europskom komisijom, temelj su za korištenje sredstava iz spomenutog Mehanizma, a time i glavni strateški dokument za planiranje i provedbu reformi, ulaganja i projektnih inicijativa država članica usmjerenih na gospodarski oporavak, održivi razvoj te zelenu i digitalnu tranziciju. U planu za oporavak i otpornost daje se pregled reformi i povezanih ulaganja koje će država članica provesti u sljedećim godinama u skladu s propisanim ciljevima Mehanizma za oporavak i otpornost.

Sukladno odredbama Uredbe (EU) 2021/241 o uspostavi Mehanizma za oporavak i otpornost, Europska komisija je 8. srpnja 2021. usvojila Prijedlog provedbene odluke Vijeća Europske unije o odobrenju ocjene Plana oporavka i otpornosti Republike Hrvatske te ga dostavila Vijeću Europske unije. Vijeću Europske unije usvojilo je 28. srpnja 2021. Provedbenu odluku o odobrenju ocjene Plana oporavka i otpornosti Republike Hrvatske.

Uredba (EU) 2021/241 o uspostavi Mehanizma za oporavak i otpornost ne utvrđuje direktno oblike bespovratnih sredstava koje država članica dodjeljuje krajnjim primateljima tj. korisnicima. Međutim, Uredba općenito navodi obvezu dosljednosti primjene različitih instrumenata Unije.

Strateški okvir:

* Nacionalna razvojna strategija Republike Hrvatske do 2030. godine (NN 13/21);
* Strategija obrazovanja, znanosti i tehnologije (NN 124/2014) (u daljnjem tekstu: SOZT);
* Plan oporavka i otpornosti Republike Hrvatske (Nacionalni plan oporavka i otpornosti 2021. – 2026.) ([poveznica](https://planoporavka.gov.hr/UserDocsImages/dokumenti/Plan%20oporavka%20i%20otpornosti%2C%20srpanj%202021..pdf?vel=13435491)).

Dodjela STEM i ICT stipendija jedan je od provedbenih instrumenata S3. S3 uključuje posebni cilj 1.2., koji se odnosi na razvijanje kapaciteta mladih istraživača, kao korak prema ostvarenju višeg cilja poboljšanja znanstvene izvrsnosti. Drugim riječima, spomenuti posebni cilj podrazumijeva intervencije u svrhu povećanja kvalitete i količine ljudskih potencijala potrebnih za provođenje izvrsne znanosti, što uključuje i predmetni Poziv.

Ovaj Poziv objavljen je u okviru treće komponente NPOO-a „Obrazovanje, znanost i istraživanje“, odnosno njene pod-komponente „Podizanje istraživačkog i inovacijskog kapaciteta“ (C3.2.). Pod-komponenta uključuje reformsku aktivnost s ciljem stvaranja okvira za privlačenje studenata i istraživača u STEM i ICT područjima (C3.2. R2), te s njome povezanim ulaganjima u svrhu razvoja poticajnog modela za napredovanje u karijeri istraživača te provođenje vrhunskih znanstvenih istraživanja u STEM i ICT područjima (C3.2. R2-I1). Navedena ulaganja uključuju programe za dodjelu bespovratnih sredstava, između ostalog i predmetni Poziv, u svrhu stvaranja okvira koji će biti usmjeren prema nagrađivanju istraživačke izvrsnosti, suradnji s industrijom, međunarodnom suradnjom i dr.

U nastavku je pregled relevantnog zakonodavstva na europskoj i nacionalnoj razini.

***Zakonodavstvo Europske unije:***

* Ugovor o Europskoj uniji (konsolidirana verzija, SL C 115/13, 9.5.2008.);
* Ugovor o funkcioniranju Europske unije (konsolidirana verzija, SL C 115/47, 9.5.2008.);
* Uredba Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19;
* Uredba (EU) 2021/241 Europskog Parlamenta i Vijeća od 12. veljače 2021. o uspostavi Mehanizma za oporavak i otpornost;
* Provedbena odluka Vijeća Europske unije od 28. srpnja 2021. o odobrenju ocjene Plana oporavka i otpornosti Republike Hrvatske (ST10687/21; ST 10687/21 ADD1);
* Sporazum o financiranju između Komisije i Republike Hrvatske u okviru Mehanizma za oporavak i otpornost od dana 22. rujna 2022.;
* Uredba Vijeća (EZ) br. 1466/97 od 7. srpnja 1997. o jačanju nadzora stanja proračuna i nadzora i koordinacije ekonomskih politika;
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financijska uredba);
* Uredba (EU) 2021/1060 Europskog Parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike;
* Preporuka Komisije (EU) br. 2003/361/EC od 6. svibnja 2003. godine vezano za definiciju mikro, malih i srednjih poduzeća;
* Uredba Komisije (EU) br. 1407/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na de minimis potpore;
* Uredba Komisije (EU) br. 651/2014 оd 17. lipnja 2014. godine o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju EU (u daljnjem tekstu: Uredba 651/2014);
* Uredba Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (Službeni list Europske unije L 156/1, od 20.6.2017.);
* Uredba Komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi;
* Uredba Komisije (EU) 2021/1237 оd 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju EU;
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ – Opća uredba o zaštiti podataka (GDPR);
* Uredba (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o EU taksonomiji);
* Komunikacija Komisije – Okvir Zajednice za državne potpore za istraživanje i razvoj i inovacije (2014/C 198/01).

***Nacionalno zakonodavstvo:***

* Ugovor o pristupanju Republike Hrvatske Europskoj uniji (NN – Međunarodni ugovori 2/12);
* Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. (NN 78/21);
* Operativni sporazum za provedbu Nacionalnog plana oporavka i otpornosti 2021.-2026. između Europske komisije i Republike Hrvatske (poveznica);
* Zakon o državnim potporama (NN 47/14, 69/17);
* Zakon o Hrvatskoj zakladi za znanost (NN 117/01, 45/09, 92/10, 78/12, 57/22);
* Zakon o radu (NN 93/14, 127/17, 98/19);
* Zakon o porezu na dohodak (NN 115/16, 106/18, 121/19, 32/20, 138/20);
* Zakon o javnoj nabavi (NN 120/16);
* Kazneni zakon (NN 125/11, 144/12, 56/15, 61/15, 101/17¸118/18, 126/19, 84/21);
* Kazneni zakon (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* Zakon o suzbijanju diskriminacije (NN 85/08, 112/12);
* Zakon o ravnopravnosti spolova (NN 82/08 , 69/17);
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20);
* Zakon o potvrđivanju Konvencije o pravima osoba s invaliditetom i Fakultativnog protokola uz Konvenciju o pravima osoba s invaliditetom, s posebnim naglaskom na članak 9. Konvencije (NN Međunarodni ugovori 6/07 i 5/08);
* Zakon o znanstvenoj djelatnosti i visokom obrazovanju (NN 123/03, 198/03, 105/04, 174/04, 02/07, 46/07, 63/11, 94/13, 139/13, 101/14, 60/15, 131/17);
* Zakon o provedbi Opće uredbe o zaštiti podataka (NN 42/18);
* Uredba o unutarnjem ustrojstvu Ministarstva znanosti i obrazovanja (NN 97/2020, 14/2021);
* Pravilnik o upisniku znanstvenih organizacija i upisniku visokih učilišta (NN 72/04)
* Pravilnikom o uvjetima i načinu ostvarivanja prava redovitih studenata na državnu stipendiju u STEM područjima znanosti (NN 106/22)
* Pravilnik o unutarnjem ustroju Hrvatske zaklade za znanost (na snazi od 14.04.2017.);
* Pravilnik o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (NN 125/17);

***Nacionalno i zakonodavstvo Europske unije iz područja zaštite okoliša:***

* Direktiva 2014/52/EU Europskog parlamenta i Vijeća od 16. travnja 2014. o izmjeni Direktive 2011/92/EU o procjeni utjecaja određenih javnih i privatnih projekata na okoliš
* Direktiva 2001/42/EZ Europskog parlamenta i Vijeća od 27. lipnja 2001. o procjeni učinaka određenih planova i programa na okoliš
* Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore
* Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica
* Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike
* Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja)
* Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva
* Direktiva 2012/18/EU Europskog parlamenta i Vijeća od 4. srpnja 2012. o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ
* Tehničke smjernice Europske komisije o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01);
* Zakon o zaštiti okoliša (NN 80/13, 153/13, 78/15, 12/18, 118/18)
* Zakon o vodama (NN 66/19, 84/21)
* Zakon o gospodarenju otpadom (NN 84/21)
* Zakon o sustavu civilne zaštite (NN 82/15, 118/18 i 31/20)
* Uredba o procjeni utjecaja zahvata na okoliš (NN 61/2014)

Uz prethodno utvrđene propise, primjenjuju se i svi delegirani i provedbeni akti koji se na temelju njih donose.

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno.

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-2)
2. Osim projekata u okviru ove mjere u proizvodnji električne i/ili toplinske energije, kao i povezane infrastrukture za prijenos i distribuciju, koji koriste prirodni plin, koji su u skladu s uvjetima navedenim u Prilogu III Tehničkih smjernica o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01). [↑](#footnote-ref-3)
3. Kada podržana aktivnost postiže predviđene emisije stakleničkih plinova koje nisu značajno niže od relevantnih referentnih vrijednosti, potrebno je dati objašnjenje razloga zašto to nije moguće. Referentne vrijednosti uspostavljene za slobodnu alokaciju aktivnosti koje spadaju u opseg Sustava trgovanja emisijama, kako je navedeno u Provedbenoj uredbi Komisije (EU) 2021/447. [↑](#footnote-ref-4)
4. Ovo isključenje ne odnosi se na radnje u okviru ove mjere u postrojenjima koja su isključivo namijenjena tretiranju opasnog otpada koji se ne može reciklirati, te na postojeća postrojenja, gdje su radnje u okviru ove mjere u svrhu povećanja energetske učinkovitosti, hvatanja ispušnih plinova za skladištenje ili korištenje ili obnavljanje materijala iz pepela nastalog spaljivanjem, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-5)
5. U cilju osiguravanja usklađenosti s navedenim kriterijem, nadležno tijelo u suradnji s korisnikom ispravlja predloženi proračun uklanjajući neprihvatljive izdatke, samo i isključivo u opsegu u kojemu se ne utječe na rezultate prethodnih faza dodjele odnosno kojim se ne mijenjaju koncept, aktivnosti za koje je pri provjeri prihvatljivosti projekta i aktivnosti utvrđeno da su prihvatljive, opseg intervencije niti ciljevi predloženog projektnog prijedloga. Ispravci mogu biti od utjecaja na iznos bespovratnih sredstava za dodjelu. [↑](#footnote-ref-6)